Hijab Protest: তেহরান স্টেশনে হিজাব-বিরোধী প্রতিবাদীদের গুলি করল ইরান পুলিশ!

হিজাব-বিরোধী (Hijab) প্রতিবাদে উত্তাল ইরান (Iran)। প্রায় প্রতিদিনই নিরাপত্তা বাহিনীর সঙ্গে সংঘাত চলছে প্রতিবাদীদের (Protesters)। এই আবহেই প্রকাশ্যে এল নিরাপত্তা বাহিনীর (Security Forces) নির্মম চেহারা। তেহরান (Tehran) মেট্রো স্টেশনে ভিড় লক্ষ্য করে গুলি ছুড়ল তারা। এই ঘটনা বুধবার রাতের। রাজধানীর মেট্রো স্টেশনে (Metro Station) মাথা ঢাকা স্কার্ফ জ্বালিয়ে এবং সরকারের বিরুদ্ধে স্লোগান দিচ্ছিলেন প্রতিবাদীরা। সেই সময়েই আক্রমণ চালায় নিরাপত্তা বাহিনী।

মাহসা আমিনির (Mahsa Amini) মৃত্যুর পর তিন মাস হতে চলল। প্রতিবাদের আগুন নেভা দূরে থাক, মাঝেমধ্যেই দাউ দাউ করে জ্বলে উঠছে। বুধবারের ঘটনার একটি ভিডিয়ো প্রকাশ্যে এসেছে। তাতে দেখা যাচ্ছে, মেট্রো স্টেশনের একদিকের প্ল্যাটফর্মে বহু মানুষ প্রাণ বাঁচাতে হুড়মুড় করে ছুটে পালাচ্ছেন। কারণ পুলিশ অফিসাররা গুলি চালানো শুরু করেছে। অবশ্য গুলি ভিড়ের দিকে তাক করে না শূন্যে চালানো হয়েছে তা স্পষ্ট নয়।

আরও পড়ুন: Aurangabad: যৌন হেনস্তার হাত থেকে বাঁচতে অটো থেকে ঝাঁপ ১৭ বছরের এক কিশোরীর

Iran’s security forces repeatedly fire into a crowd of protesters at a Tehran metro station today.

Tehran’s residents have been frequently chanting slogans against the regime in the city’s metro stations during the protests.#مهسا_امینی #MahsaAminipic.twitter.com/ncVjWK3q4n

— Shayan Sardarizadeh (@Shayan86) November 15, 2022

আরও একটি ভিডিয়োতে দেখা গেল, চলন্ত ট্রেনের মধ্যেই মহিলাদের ব্যাটন দিয়ে প্রহার করছে পুলিশ। এই ঘটনা মঙ্গলবারের বলে এক ব্যক্তি টুইট করে জানিয়েছেন। তিনিই এই দুটি ভিডিও টুইটারে শেয়ার করেছেন।

Iran’s security forces and plainclothes officers violently attack and beat up protesters on board a Tehran metro train on Tuesday, a day of mass protests across the country (contains swearing).#مهسا_امینی #MahsaAmini pic.twitter.com/kyfe8L2MOc

— Shayan Sardarizadeh (@Shayan86) November 16, 2022

সেপ্টেম্বর মাসে নীতি পুলিশের (Morlality Police) হেফাজতে মৃত্যু হয়েছিল ২২ বছরের কুর্দিশ তরুণী মাহসা আমিনির। ইসলামিক দেশটার পোশাক পরিচ্ছদ সংক্রান্ত কড়া আইন লঙ্ঘন করায় গ্রেফতার হয়েছিলেন তিনি। আমিনির মৃত্যুর পর দেশজুড়ে চলছে প্রতিবাদ। সোশ্যাল মিডিয়া থেকে রাস্তাঘাট সর্বত্র হিজাব বর্জনের পথে হেঁটে চলেছেন ইরানিয়ান মহিলারা। চলছে হিজাব জ্বালিয়ে দিয়ে প্রতীকী প্রতিবাদ। আবার অনেকে মহিলা তাঁদের চুল কেটে ফেলে প্রতিবাদ জানাচ্ছেন। ইরানের সরকার কড়া হাতে দমন করছে এই আন্দোলন। তার জেরে ইতিমধ্যেই বহু প্রতিবাদীর মৃত্যু হয়েছে। তাতেও দমানো যাচ্ছে না প্রতিবাদের স্বর।